Matteo Salvini

vinheta
Matteo Salvini, nascut lo 9 de març de 1973 a Milan, es un òme politic italian d'extrèma drecha.

Deputat europèu a partir de 2004, venguèt en 2013 secretari federal de la Liga del Nòrd dont abandonèt lo regionalisme al profièch d'una linha mai sobeiranista, populista e identitària.

En seguida de las eleccions generalas de 2018 al cors de las qualas la Liga obtenguèt son melhor resultat istoric (17,4 %), es elegit senator e dintra al govèrn de Giuseppe Conte coma vicepresident del Conselh dels ministres e ministre de l'Interior. Sa politica de lucha contra l'immigracion lo plaça al centre de l'atencion mediatica e contribuís a sa fòrta popularitat.

En agost de 2019, après de desacòrds repetits amb sos sòcis governamentals del Movement 5 Estelas, provoquèt la fin de la coalicion.

 Nòtas e referéncias 

Categoria:Personalitat politica italiana
Categoria:Naissença en 1973
Categoria:Naissença a Milan